
MÉLYKÚT VÁROS JEGYZŐJE

6449 Mélykút, Petőfi tér 1.

Telefon: 06-77/560-001; 06-77/560-002

E-mail: jegyzo@melykut.hu
                            KRID kód: 259639917  

Ikt.szám: 100-………/2026. 
  
ELŐTERJESZTÉS

MÉLYKÚT VÁROS ÖNKORMÁNYZAT KÉPVISELŐ-TESTÜLETÉNEK
2026. július 7. napján tartandó ülésére.

Tárgy: Javaslat Mélykút Város Önkormányzat Képviselő-testületének a Mélykút város címeréről és zászlajáról, valamint használatuk rendjéről szóló …./2026.(….) önkormányzati rendelet megalkotására.

Az előterjesztést készítette: Dr. Vörös-Börcsök Tímea jegyző

Az előterjesztés készítésében közreműködött: ---

Melléklet: 2 db 

· hatásvizsgálati lap,
· rendelet-tervezet.
Döntési javaslatok száma: 1 db
Véleményezi: Humánpolitikai és Ügyrendi Bizottság

Pénzügyi és Gazdasági Bizottság

A rendelet-tervezet elfogadásához minősített többség szükséges (Mötv. 42. § 1. pont, 50. §.).
Törvényességi észrevételem nincs.

Dr. Vörös-Börcsök Tímea 
                jegyző
Tisztelt Képviselő-testület!
Mélykút város címerével és zászlajával, valamint ezek használatával kapcsolatos szabályokat a Mélykút város címeréről, zászlajáról és a címer és a zászló használatának rendjéről szóló 18/2009.(X.28.) önkormányzati rendeletet (továbbiakban: Rendelet) tartalmazza, amely jogszabályt Mélykút Város Önkormányzat Képviselő-testülete a 2009. október 27. napján tartott ülésén alkotta meg. A Rendelet a megalkotása óta eltelt időszakban nem került módosításra.

2026.  május 26. napján egy Mélykút város címerének engedélyezésével kapcsolatos megkeresés érkezett a Polgármesteri Hivatalhoz, mely megkeresésre érkezett válaszadás során észleltük, hogy a Rendelet módosítása szükséges a lentebb részletezett indokok miatt.  
Fentiek alapján – a jogalkotásról szóló 2010. évi CXXX. törvény (a továbbiakban: Jat.) 21. §-ában foglalt kötelezettségemnek eleget téve – az alábbiakat terjesztem a T. Képviselő-testület elé:

A rendelet tervezet általános indokolása:
Az Alaptörvény 32. cikk (2) bekezdésében meghatározott feladatkörében eljárva a helyi önkormányzat törvény által nem szabályozott helyi társadalmi viszonyok rendezésére, illetve törvényben kapott felhatalmazás alapján önkormányzati rendeletet alkot. Egy-egy település címerének, zászlajának megjelenésének és használatának szabályozására értelemszerűen nincs magasabb rendű jogszabályi rendelkezés, így az adott helyi önkormányzat jogosult ezen szabályok meghatározására. A megkeresésre, valamint arra tekintettel, hogy a Rendelet megalkotása és hatálybalépése óta több mint 15 év telt el, indokolt volt a Rendelet felülvizsgálata, mely felülvizsgálat során az az alábbiakat állapítottuk meg:

· a felhatalmazó rendelkezés már nincs hatályban,
· a kérelem elbírálására jogosult bizottság (és több más szerv) elnevezése, megnevezése megváltozott,
· az eljárásrendre irányadó jogszabály már nincs hatályban,
· a jelképek használatára vonatkozó rendelkezés több helyen pontosításra, valamint kiegészítésre szorul. 
A hivatkozott – jogszabályszerkesztési és tartalmi – okok miatt célszerűbbnek látom új rendelet megalkotását a hatályos Rendelet módosítása helyett.

Részletes indokolás a Mélykút város címeréről és zászlajáról, valamint használatuk rendjéről szóló …./2026.(….) önkormányzati rendelet-tervezethez:

1. §-hoz: Az önkormányzat jelképeit határozza meg, illetve a jelképek – címer és zászló – leírását tartalmazza. A rendelet tartalmazza a címer és a zászló hiteles képi megjelenítését is az 1. és 2. mellékletben (a zászló hiteles képi megjelenítését a hatályos Rendelet nem tartalmazza).
2. §-hoz: Az önkormányzati jelképek hiteles megjelenítésének szabályáról rendelkezik, illetve az ettől való eltérés eseteit szabályozza.

3-6. §-hoz: Az önkormányzati jelképek használatának szabályairól rendelkezik, továbbá meghatározza az engedély nélküli használat eseteit.

7-9. §-hoz: Az önkormányzati jelképek használatának engedélyezésére vonatkozó szabályokat tartalmazza, figyelembe véve a képviselő-testület bizottságainak jelenlegi struktúráját, valamint a jelenleg hatályos jogszabályi környezetet.
10. §-hoz: Az önkormányzati jelképek használatért fizetendő díjakról rendelkezik külön választva a kereskedelmi és nem kereskedelmi célú használatot (a jelenleg hatályos díj mértéke nem kereskedelmi célú használat esetén 1000-10.000,- Ft, kereskedelmi célú használat esetén 10.000 – 50.000,- Ft).

11. §-hoz: Azokat az eseteket szabályozza, amikor a jelképek használata nem engedélyezhető vagy a kiadott engedély visszavonandó.

12. §-hoz: A jelenleg hatályos rendelet hatályon kívül helyezéséről rendelkezik.

13. §-hoz: A rendelet hatályba lépéséről rendelkezik.
T. Képviselő-testület!
A Jat. 17. § (1) bekezdése előírja, hogy a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. 

Fenti jogszabályhely (2) bekezdése alapján a hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

Az előzetes hatásvizsgálat az előterjesztés mellékletét képezi.

A Jat. 18. § (5) bekezdése rendelkezik továbbá arról, hogy a jogszabály tervezetéhez a jogszabály előkészítője indokolást csatol, amelyben bemutatja azokat a jogszabály normatív tartalmával összefüggő társadalmi, gazdasági, szakmai okokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről. A jogszabály tervezetéhez tartozó indokolásában a jogszabály előkészítője bemutathatja a szabályozással összefüggő azon részletes körülményeket, amelyek a szabályozás értelmezését segíthetik, továbbá ismertetheti a szabályozás előzményeit. E rendelkezésre tekintettel álláspontom szerint a rendeletalkotás kapcsán a Jat. 18. §-a szerinti indokolási kötelezettség áll fenn. 

Kérem a T. Képviselő-testületet, hogy a rendelet-tervezetet megtárgyalni, majd azt követően elfogadni szíveskedjen!

Mélykút, 2026. július 1.


                                                                     Dr. Vörös-Börcsök Tímea 







            jegyző
HATÁSVIZSGÁLATI LAP

a Mélykút város címeréről és zászlajáról, valamint használatuk rendjéről szóló …./2026.(….) önkormányzati rendelet megalkotásához
1. Társadalmi hatások

A rendelet megalkotásának közvetlen társadalmi hatása nincs. 
 2. Gazdasági, költségvetési hatások

A rendelet megalkotásának nincs kihatása az önkormányzat költségvetésére nézve, tekintettel arra, hogy az önkormányzati jelképek használatáért fizetendő díj mértéke az önkormányzat költségvetésére nincs komoly kihatással.
3. Környezeti és egészségi következmények
A rendelet megalkotásának környezeti és egészségi következményei nincsenek.

4. Adminisztratív terheket befolyásoló hatások

A rendelet megalkotásának adminisztratív terheket befolyásoló hatása nincs. 

5. A jogszabály megalkotásának szükségessége, a jogalkotás elmaradásának várható következményei

A rendelet megalkotását a jelenleg hatályos tárgyi rendelet elavultsága indokolja.
6. A jogszabály alkalmazásához szükséges személyi, szervezeti, tárgyi és pénzügyi feltételek

A rendelet megalkotásához és alkalmazásához szükséges személyi, szervezeti, tárgyi és pénzügyi feltételek rendelkezésre állnak.
